*****

ΚΑΝΟΝΙΣΜΟΣ (ΕΟΚ) αριθ. 1934/81 ΤΗΣ ΕΠΙΤΡΟΠΗΣ

της 13ης Ιουλίου 1981

περί αποκαταστάσεως της εφαρμογής των δασμών για παίγνια συντροφιάς της δασμολογικής κλάσεως 97.04, καταγωγής Σιγκαπούρης, δικαιούχου των προβλεπομένων από τον κανονισμό (ΕΟΚ) αριθ. 3322/80 του Συμβουλίου, δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1980 περί καθορισμού πολυετούς σχεδίου γενικευθέντων δασμολογικών προτιμήσεων και της εφαρμογής του κατά το έτος 1981 επί ορισμένων βιομηχανικών προϊόντων, καταγωγής υπό ανάπτυξη χωρών (1), και ιδίως το άρθρο 11 παράγραφος 2,

τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αποκαταστάσεως, στις κοινοτικές πράξεις, της ευρωπαϊκής λογιστικής μονάδας με τη ECU (2),

Εκτιμώντας:

ότι, δυνάμει των άρθρων 1 και 9 του εν λόγω κανονισμού, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών·

ότι, σύμφωνα με το άρθρο 11 του εν λόγω κανονισμού, όταν μια μόνο παράδοση προοριζόμενη για το Κράτος μέλος αφορά ποσότητα η οποία υπερβαίνει την κοινοτική οροφή στο Κράτος μέλος αυτό, λαμβανομένων υπόψη των πραγματοποιηθέντων από το Κράτος αυτό προηγουμένων συμψηφισμών, το τελευταίο τούτο επιτρέπεται, εξαιρετικώς, να εφαρμόζει επί του εν λόγω προϊόντος, καταγωγής δικαιούχου χώρας, το σύστημα εγγυοδοτικών δασμών για το τμήμα που υπερβαίνει την κοινοτική οροφή· ότι, εφ' οσον δικαιολογείται η εγγυοδοσία, η Επιτροπή αποκαθιστά, δια κανονισμού, την εφαρμογή τελωνειακών δασμών σε κοινοτικό επίπεδο, κεκτημένων ήδη των εγγυοδοτικών δασμών για το τμήμα της παραδόσεως το οποίο υπερβαίνει την κοινοτική οροφή στο ενδιαφερόμένο Κράτος μέλος·

ότι, για παίγνια συντροφιάς της δασμολογικής κλάσεως 97.04, η κοινοτική οροφή διαμορφώνεται σε ύψος 2 535 000 ECU· ότι, κατά την ημερομηνία της 3ης Ιουλίου 1981, οι εισαγωγές των εν λόγω προϊόντων στην Ιρλανδία, καταγωγής Σιγκαπούρης, ανέρχονται, σύμ- φωνα με τους προβλεπόμενους στο παραπάνω άρθρο 11 όρους, στο επίπεδο της εν λόγω κοινοτικής οροφής και το Κράτος μέλος αυτό εφαρμόζει στα εν λόγω προϊόντα το καθεστώς εγγυοδοτικών δασμών για το τμήμα που υπερβαίνει την οροφή αυτή·

ότι η εγγυοδοσία δικαιολογείται και κρίνεται, ως εκ τούτου, σκόπιμο να αποκαθίστανται οι τελωνειακοί δασμοί σε κοινοτικό επίπεδο για τα εν λόγω προϊόντα έναντι της Σιγκαπούρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 17 Ιουλίου 1981, η ανασταλείσα, δυνάμει του κανονισμού (ΕΟΚ) αριθ. 3322/80 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Σιγκαπούρης, στην Κοινότητα:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 97.04 // Παίγνια συντροφιάς (συμπεριλαμβανομένων και των παιγνίων μετά κινητήρος ή μηχανισμού δια δημοσίους χώρους, των επιτραπεζίων παιγνίων αντισφαιρίσεως των σφαιριστηρίων και των ειδικών τραπεζών δια παίγνια λεσχών) // //

2. Για τα περιλαμβανόμενα στην παράγραφο 1 προϊόντα καταγωγής Σιγκαπούρης, το σύστημα εγγυοδοσίας που εφαρμόζεται στην Ιρλανδία σύμφωνα με τις διατάξεις του άρθρου 11 του προαναφερθέντος κανονισμού δικαιολογείται, και οι εγγυοδοτικοί δασμοί παραμένουν κεκτημένοι για το τμήμα της παραδόσεως το οποίο υπερβαίνει την κοινοτική οροφή στο Κράτος μέλος αυτό.

Άρθρο 2

Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Ιουλίου 1981.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. 354 της 29. 12. 1980, σ. 114.

(2) ΕΕ αριθ. 345 της 20. 12. 1980, σ. 1.